
04. MEMORIU DE PREZENTARE
1.INTRODUCERE
             1.1.Date de recunoaştere a documentaţiei
· Denumirea lucrării :
PLAN URBANISTIC ZONAL pentru  

Imobil de apartamente S + P + 4E + Eretras
· Beneficiar :                     
POPOVICI  DIMITRIE
· Proiectant general:
S.C. AC TECTURA S.R.L.
· Data elaborării:               Martie 2008
1.2. Obiectul lucrării

Obiectivul pentru care se întocmeşte PLANUL URBANISTIC ZONAL reprezintă realizarea unui imobil de apartamente S + P + 4E + Eretras pe o suprafaţa de 659 mp amplasat în Timişoara , strada Dreptatea nr. 18, judeţul Timiş. 
      Obiectul lucrării constă în rezolvarea complexă a problemelor funcţionale, tehnice şi 

estetice din zonă, pentru realizarea unui imobil de apartamente S + P + 4E + E retras faţă de propunerile şi recomandările din PLANUL URBANISTIC GENERAL al Timişoarei.


      1.3. Surse documentare

                 Baza topografică folosită este formată din planuri scara 1:2000 şi 1:1000 reactualizate în anul 2006.


      Planul de Urbanism General şi Regulamentul Local de Urbanism aferent P.U.G. Timişoara.

2. STADIUL ACTUAL AL DEZVOLTĂRII

                2.1. Evoluţia zonei


     Zonă studiată în cadrul P.U.Z., în prezent zonă de blocuri P+4E cu cîteva parcele de case, este cuprinsă între: strada Dreptatea, bulevardul Dâmboviţa, intrarea Iorgovanului şi strada Lacului.
2.2. Încadrarea în localitate( Pl. 0.0)

Terenul analizat în P.U.Z. este situat în partea de sud a Municipiului Timişoara, în zona Dâmboviţa, adiacent bulevardului Dâmboviţa.

      2.3. Elemente ale cadrului natural

      Teritoriul din care face parte terenul studiat în P.U.Z. este situat în partea sudică a municipiului Timişoara.

      Relieful-  Din punct de vedere morfologic,zonă studiată, se încadrează în cîmpia joasă a raurilor Timiş-Bega, în intravilanul Municipiului Timişoara.

      Clima- este temperată, moderat continentală cu influenţe mediteraneene şi oceanice. Temperatura medie anuală este între 10º şi 11ºC. Media temperaturii lunii ianuarie este între 0º şi -1ºC, iar a lunii iulie între 20º şi 21ºC.                                                                                               

                 Vânturile ce bat în zonă sunt vânturile de Vest şi Austrul.  Austrul bate în toate anotimpurile, este cald şi uscat vara şi umed iarna. Vântul de Vest este determinat de anticiclonul Azorelor, este cald şi umed. 


       Precipitaţiile- Cantitatea medie anuală a precipitaţiilor ce cad în zona Municipiului are valori între 600 şi 650 mm. Numărul zilelor cu precipitaţii dintr-un an este de 120. Cantităţi mai mari cad în lunile mai – iunie, acestea fiind mai mici în februarie.


       Solul şi subsolul-Stratul geologic din zona studiată este format dintr-o succesiune de straturi aluviale de argile, nisipuri şi pietrişuri pe fundament cristalin.

                  Sub aspect geologic, datorită faptului ca localităţile se găsesc situate în cea mai mare parte pe terase, stratificaţia terenului pe adîncimea cît înteresează din punct de vedere geotehnic este reprezentata de pamînturi argiloase neogene care prezinta în partea superioara pe adâncimi pîna la 3 - 6m un grad avansat de alterare.

                  Acestea permit fundarea directă a construcţiilor de medie importanţă la adîncimi 

de 1-1,5m cu presiuni convenţionale de calcul de ordinul a 150 -180 kPa. 

                  Din punct de vedere seismic întreg situl este situat în zona D cu Ks = 0,16 şi Tc =1  în conformitate cu normativul P100-92.
       2.4. Circulaţia

                 Terenul considerat în cadrul Planului Urbanistic Zonal, este cuprinsă între: strada Chişodei, strada Victor Hugo, strada Herculane şi strada Izlaz. Terenul are un front la strada Chişodei de 9.38m lungime.

                 În dreptul accesului rutier propus pentru viitoarea imobil, drumul are o îmbrăcăminte bituminoasă aflată într-o stare tehnică bună. 
        2.5. Ocuparea terenurilor

        
        Suprafaţa de 2916mp a teritoriului analizat în P.U.Z., este alcătuită din alăturarea a două grădini, neavînd în prezent nicio construcţie. Terenul se învecinează pe trei laturi în spatele său cu grădini, iar în zonă accesului cu 2 case la numerele 37 şi respectiv 39.

        Nu sunt riscuri naturale în zonă studiată şi nici în vecinătăţi. În zonă nu sunt surse majore de poluare a mediului. 

   Disfuncţionalităţi
                   Din analiza situaţiei existente reiese că realizarea obiectivului, este determinată de dezvoltarea acceselor rutiere şi circulaţiei în situl analizat.

   2.6. Echiparea edilitară
· Alimentarea cu apa
        În prezent pe terenul analizat există instalaţii de alimentare cu apă potabilă. 

· Canalizarea
        În prezent există instalaţii de canalizare menajeră şi pluvială. 

· Alimentarea cu caldură
        Teritoriul analizat nu este echipat cu o reţea de alimentare cu căldură. 

· Alimentarea cu gaze
   În zonă analizată sunt reţele de distribuţie de gaze naturale de presiune redusă.

· Alimentarea cu energie electrică
                    În zonă analizată sunt reţele de distribuţie a energiei electrice.

· Telecomunicaţii
Conform aviz tehnic cu condiţii nr. 246/R/66531 emis de SC ROMTELECOM SA, paralel cu DJ691, pe partea dreaptă, există cablu de telecomunicaţii în săpătură.
· Disfunctionalităţi
                    Realizarea obiectivului, este determinată de dezvoltarea echiparii edilitare.

   2.7. Probleme de mediu

                   În prezent pe teritoriul analizat în cadrul P.U.Z. nu sunt factori de poluare. Factori 

de poluare în zonă limitrofă sunt provocaţi de circulaţia rutieră.


         Dezvoltarea obiectivului, crează premize pentru protecţia mediului, cu condiţia respectării prevederilor din P.U.Z. referitoare la realizarea sistemului de canalizare ape menajere şi pluviale, precum şi colectarea şi transportarea deşeurilor la centrul zonal de depozitare ecologică Timişoara.

   2.8. Opţiuni ale populaţiei

   Populaţia zonei unde urmează să se construiască obiectivul propus sunt de acord cu P.U.Z. pentru imobil de apartamente S + P + 4E + E retras.

                   3. PROPUNERI DE DEZVOLTARE URBANISTICĂ

                   3.1. Concluzii ale studiilor de fundamentare


        Realizarea construcţiei ce face subiectul prezentului P.U.Z., se vrea un pas în închiderea pateului ocupat de blocuri din care au mai rămas doar două parcele cu locuinţe individuale în regim mic de înălţime.

                   3.2. Prevederi ale P.U.G.

        În organizarea acestei zone s-a ţinut seama de propunerile de amenajare a 

localităţii din PLANUL URBANISTIC GENERAL şi REGULAMENTUL DE URBANISM LOCAL 

al Timişoarei, care prezintă întreaga zonă ca fiind una de locuinţe colective de regim mare de înălţime
                   3.3. Valorificarea cadrului natural

                       Planul urbanistic Zonal pentru amplasarea obiectivului s-a elaborat pe acest teren având în vedere urmatoarele avantaje:

· Zonă este relativ plană şi orizontală, panta maximă între extremele 

nord-vest şi sud-est este de 1,5‰.
· Fundarea obiectivelor propuse se va putea face direct , începând de la 

adîncimea minimă de 1,00(0,90)m fata de nivelul actual al terenului.

· Apa subterană are NHmax = 2,00m; nu prezintă agresivitate faţă de betoane şi 

nu trebuiesc măsuri speciale de hidroizolare. 

                   3.4. Modernizarea circulaţiei

        Terenul ce face obiectul prezentului Plan Urbanistic Zonal, în suprafaţă de 659mp este situat în intravilanul Municipiului Timişoara şi este delimitat între: strada Dreptatea, bulevardul Dâmboviţa, intrarea Iorgovanului şi strada Lacului.
Apele meteorice de suprafaţă vor fi colectate prin guri de scurgere racordate la 

reţeaua de canalizare viitoare (vezi volum lucrări edilitare).

Străzile vor fi executate din îmbrăcăminţi moderne alcătuite dintr-o fundaţie din balast şi piatră spartă şi o îmbrăcăminte bituminoasă uşoară.

                   3.5. Zonificare funcţională – reglementări, bilanţ teritorial, indici urbanistici
                   Planul urbanistic Zonal s-a elaborat avînd în vedere următoarele probleme:

· Zonificarea functională a teritoriului avînd ca scop creşterea eficienţei 

economice prin folosirea optimă a terenului

· Stabilirea unor relaţii avantajoase în teritoriu ţinîndu-se seama de propunerile 

de amenajare complexă a zonei limitrofe

· Asigurarea echipării tehnico-edilitare a zonei constînd din: alimentarea cu 

apă, canalizare menajeră şi pluvială, alimentarea cu energie electrică, telefonie.

   Elemente de temă
   Tema de proiectare, stabilită de comun acord cu Proprietarul terenului ce compune 

situl analizat, prevede zonificarea teritoriului analizat în vederea realizării unui imobil de apartamente S + P + 4E + E retras.

   Zonificarea teritoriului, bilanţ teritorial
   Criteriile de organizare urbanistică a zonei au fost următoarele :

· Asigurarea amplasamentelor şi amenajărilor necesare obiectivelor prevăzute 

prin temă.

· Amplasarea noilor obiective a ţinut seama de următoarele considerente:

  1.funcţionale - acces la o artera de importanţă medie care face legătură directă cu bulevardul Dâmboviţa.
  2.compoziţionale - amplasarea spre strada nouă a construcţiilor viitoare, păstrîndu-se o retragere de 10m faţă de fundurile curţilor caselor existente.
· Bilanţ teritorial la nivel de parcelă
 

Suprafaţa parcelă   

                           659mp  -   100,0%

                Suprafaţa clădire propusă                             322mp  -     48.8%
                Suprafaţa zonă verde                                    100mp  -     22.8%
                Rampă şi acces auto                                     107mp  -     16.7%
                Dale înierbate                                                 130mp  -    19.7%
        Regimul de înălţime al construcţiilor 
                   Zonă studiată în cadrul P.U.Z.  prezintă în momentul de faţă construcţii în regim P-P+M-P+4E+M. Regimul de înălţime maxim propus s-a stabilit funcţie de :

                   -necesităţi funcţionale: rezultate din datele de temă
                   -necesităţi compoziţionale: prin marcarea unor puncte de interes
   Regimul de aliniere al construcţiilor 

                     În sensul Regulamentului General de Urbanism, aliniamentul este limita dintre domeniul public şi domeniul privat. O clădire este construită ,,la aliniament” dacă este amplasată la limita dintre domeniul public şi cel privat. Cînd construcţia este retrasă de la aliniament, acesta poate fi materializat de împrejmuirea terenului. Alinierea faţadelor coincide după caz,cu aliniamentul stradal sau poate constitui o linie paralelă sau neparalelă cu aceasta.

                     Regimul de aliniere al construcţiei din prezentul P.U.Z. este indicat în planşa 2.1-2.2 şi a fost determinat în funcţie de aliniamentul blocurilor învecinate, cît şi de locuinţa P+M înveinată
     
Terenul liber de construcţii rezultat prin retragerea aliniamentului, va fi amenajat 

cu spaţii verzi 

     Modul de utilizare al terenului
     Indicii de folosire ai terenului (P.O.T. şi C.U.T.) rezultaţi pentru fiecare zonă în parte sunt menţionati în regulamentul aferent P.U.Z..

            3.6. Dezvoltarea echipării  edilitare

                  Alimentarea cu apă


             Necesarul de apă a fost determinat conform SR 1343/1-95 în funcţie de gradul de dotare a locuinţelor cu instalaţii sanitare interioare, considerându-se că locuinţele vor dispune de instalaţii sanitare interioare de apă şi canalizare cu prepararea locală a apei calde şi un debit specific pentru nevoi gospodăreşti de 140 l/om.zi.

                       Alimentarea cu apă a acestei zone se va rezolva prin legarea la reţeaua de alimentare cu apă a Municipiului Timişoara.
Tronsonul aferent zonei de locuinţe studiate de P.U.Z, se va executa din ţeavă de polietilenă PE-HD PE 80 PN10 cu Dext = 90 x 8,2 mm (Dint = 73,6 mm) pe toată trama stradală proiectată. Reţeaua se va echipa cu hidranţi de incendiu supraterani la distanţe de 200 m unul de altul şi cu cămine de vane pentru sectorizarea reţelei.


Branşamentul fiecărei parcele la reţeaua de alimentare cu apă se va realiza cu prize de branşament PE-HD şi robinet de concesie. Pe fiecare branşament se va monta un apometru de contorizare a consumului de apă. Apometrele se vor monta în cămine de vizitare în interiorul proprietăţii la cel mult 1,0 m de limita de proprietate.

          Q.zi.med. = 232,4 mc/zi = 2,69 l/sec.


Q.zi.max. = 267,26 mc/zi = 3,09l/sec.


Q.h.max. = 19,48 mc/h =  5,41 l/sec.

                       Canalizarea apelor menajere
                       Se propune ca pe zonă studiată să se realizeze reţele de canalizare care să conducă apele uzate menajere la staţia de epurare a Timişoarei.
                       Debitele de ape uzate menajere  determinate conf. STAS 1846-90

Q.zi.med. = 185,92mc/zi = 2,15 l/sec.


Q.zi.max. = 213,80 mc/zi = 2,47 l/sec.


Q.h.max. = 15,58 mc/h = 4,32 l/sec.
                       Canalizarea apelor meteorice

                       Apele pluviale de pe suprafaţa drumurilor, vor fi colectate prin intermediul unei reţele de rigole stradale şi canalizate în sistemul oraşului.

                       Debitul pluvial este:

      Q pluvial = 530,29 l/sec

            Alimentarea  cu  caldură pentru  obiectivele  propuse  se  va  putea  asigura prin  
realizarea unor centrale termice proprii,  avînd combustibil gazul  metan.


                       Alimentarea  cu  gaze  naturale a obiectivelor propuse în Planul Urbanistic Zonal. Este obligatorie realizarea unei reţele de gaze naturale de presiune redusă şi realizarea  branşamentelor aferente fiecărui obiectiv.

                       Alimentarea  cu  energie  electrică 
În zonă apar noi consumatori de energie electrică, preponderent de tip casnic.


               Conform PE 132/2003 bilanţul energetic al consumatorilor de energie electrică se apreciază astfel:

- locuinţe colective şi funcţiuni complementare

                Pentru alimentarea acestor consumatori se propune montarea a 2 POSTURI TRAFO şi realizarea racordurilor de 20kV din linia de 20kV existentă în zonă sau altă sursă.


             Beneficiarul va comanda la S.C. ENEL ELECTRICA BANAT S.A. studiu de prefezabilitate pentru alimentarea cu energie electrică a zonei.

 
             De la posturile TRAFO vor pleca reţele stradale de la care se vor realiza branşamente individuale la locuinţe şi celelalte obiective.

             Toate aceste lucrări se vor realiza pe baza proiectelor elaborate de S.C. ENEL ELECTRICA BANAT S.A. sau alţi proiectanţi autorizaţi şi se vor executa de către de firme atestate A.N.R.E. pentru acest gen de lucrări.

                        Telecomunicaţii 
Operatorii de specialitate vor dezvolta reţele de telecomunicaţii, internet şi cablare în toată zona. De la aceste reţele se vor realiza branşamente individuale la locuinţe şi obiective cu funcţiuni complementare.


La proiectare şi execuţie se vor respecta prevederile tuturor normativelor şi legislaţia în vigoare ( PE 132-2003; PE 107-1995; P 118-1999 ).
                           3.7. Protecţia mediului



1.a) Planul Urbanistic Zonal se referă la delimitarea unui contur în care se va putea dezvolta o zonă de locuinţe cu regim înalt de înălţime, respectiv regulamentul în care acestea se vor putea amplasa.


Pe amplasamentul studiat nu se întrevede dezvoltarea activităţilor cu caracter industrial.



Prin prezentul P.U.Z. se prevede şi echiparea edilitară a amplasamentului studiat, prin extinderea reţelelor de utilităţi, apa,canal, energie electrică, gaz metan, telefonie.



b)P.U.Z. nu influenţează alte planuri sau proiecte existente, dar crează posibilitatea de extindere a reţelelor edilitare în cazul dezvoltării zonelor învecinate.



c)P.U.Z. nu prevede realizarea unor obiective care sa desfăşoare activităţi cu impact asupra mediului, ci se referă doar la construcţia de locuinţe colective, realizate

 sistematizat, cu o arhitectură modernă şi unitară şi care dispun de servicii centralizate în 

concordanţă cu dezvoltarea durabilă.



d)Prin realizare,  P.U.Z. nu pune probleme deosebite de mediu, impactul fiind nesemificativ, corespunzator unei zone cu locuinţe colective.



c)Proiectul nu impune rezolvarea unor probleme deosebite de mediu, decît cele uzuale legate de servicii publice locale (ridicarea gunoiului menajer, asigurarea debitului de 

apă potabilă, întreţinerea reţelelor, etc.)



2.Prin implementarea proiectului propus se va valorifica un teren compus din grădini cu potenţial redus într-o zonă urbană care va asigura extinderea reţelelor de utilităţi şi în 

acelaşi timp prevede şi realizarea unor zone verzi..



a)Pe parcursul execuţiei construcţiei, impactul asupra mediului va fi generat de activităţile  de construcţie specifice (zgomot, praf) datorită lucrărilor de excavaţii şi transport  de materiale. Aceste efecte îşi încetează înfluenţa în momentul în care se finalizează construirea zonei.



b)Efectele descrise mai sus sunt de scurtă durată şi cu impact redus asupra mediului chiar în situaţia cînd se construiesc concomitent mai multe locuinţe învecinate.





d)Amplasamentul studiat nu face parte dintr-o zonă protejată. 



     3.8. Obiectivele de utilitate publică
                          Realizarea obiectivului va facilita realizarea reţelelor edilitare şi arterelor de circulaţie 

     

· Reţele alimentare cu apă
· Canalizarea menajeră şi pluvială
· Reţele electrice, posturi transformare

· Reţele telefonice

                     Regimul juridic
                În planşă sunt analizate terenurile situate pe amplasamentul studiat, sub 

aspectul categoriilor de proprietate. 

Situaţia actuală arată astfel :

	          PROPRIETAR
	 C.F. Nr.      
	       Nr.cod        

       O.C.O.T.
	Suprafaţa      

       mp
	      Descriere

	POPOVICI  DIMITRIE
	45287
	28507
28562/2
	659
	Loc de casă cu casă în strada Dreptatea nr.18, grădină


                           4. CONCLUZII
Elaborarea Planului Urbanistic Zonal pentru imobil de apartamente S + P + 4E + Eretras, s-a efectuat în concordanţă cu cadrul conţinut al documentatiilor de urbanism şi amenajarea teritoriului indicative GM/010/2000 aprobate prin ordinul nr. 91/1991 al MLPAT, HGR nr. 525/10.07.1996- Regulamentul General de Urbanism şi anexele 1-6 ale acestuia şi s-au luat în considerare criteriile pentru determinarea efectelor semificative potenţiale asupra mediului, conform HG nr.1076/2004.

               La baza stabilirii categoriilor de intervenţie, Reglementărilor şi restricţiilor impuse 

au stat următoarele obiective principale:

· respectarea Ordonanţei nr.79 /1.09.2001
· asigurarea amplasamentelor şi amenajarilor necesare pentru obiectivele prevăzute prin temă

REGULAMENT LOCAL DE  URBANISM
aferent

PLAN URBANISTIC ZONAL pentru IMOBIL DE APARTAMENTE S + P + 4E + Eretras
I. Dispoziţii generale

1. Regulamentul local de urbanism aferent PLAN URBANISTIC ZONAL pentru IMOBIL DE APARTAMENTE S + P + 4E + Eretras cuprinde Prescripţii şi Reglementări ce se referă la activitatea de construire şi amenajare a terenului cuprins în perimetrul propus al P.U.Z.

2. Activitatea de construire în cadrul P.U.Z. propus se va desfăşura:


- pe terenuri libere neconstruite

3. Autorizarea construcţiei se va face de către Consiliul Local al Municipiului 

Timişoara conform legii 50/1991, Ordinului MLPAT nr.91/1991si legea 453/2001 

4. Autorizarea construcţiei pe terenuri ce necesită întocmirea de documentaţii 

P.U.Z. nu se va efectua decît în urma întocmirii şi aprobarii acestor documentaţii.

5. În cazul în care Planul Urbanistic General şi Regulamentul aferent conţin 

elemente suficiente care să permită realizarea obiectivului solicitat, Certificatul de Urbanism şi Autorizaţia de Construire se pot elibera pe baza prevederilor P.U.G.

6. Amenajarea şi întreţinerea spaţiului public şi a mobilierului urban (bănci, 

corpuri de iluminat stradal, împrejmuiri, reclame, etc.) se va realiza numai pe bază de documentaţii de specialitate.

II.Reguli de bază privind modul de ocupare a terenului
         1.Reguli de utilizare a terenului
1.1.Modul de utilizare a terenului
           Zona studiată în cadrul P.U.Z. se încadrează ca zonă funcţională în categoria 

terenurilor pentru construcţii şi amenajari situate în teritoriul intravilan.

           1.2. Funcţiunea dominantă
           Funcţiunea dominantă propusă pentru zonă este cea rezidenţială – locuinţe colective şi funcţiuni complementare.

               1.3.Funcţiuni complementare admise În afara funcţiunii de locuire, zona va putea avea 

şi funcţiuni complementare :
               
-dotări prestări servicii 

            1.4.Utilizare funcţională

· Utilizările permise:

-construirea de locuinţe colective                                                                                                                                                                                 .          -utilizarea unor spaţii de la parterul unor cladiri de locuit pentru comerţ, servicii sau activităţi ce nu contribuie la poluarea fonică sau de altă natură a zonei
· Utilizări permise cu condiţii:

             -realizarea de ateliere sau unităţi de prestări de servicii mici, cu maximum zece angajati, cu condiţia netransformării lor într-o activitate mijlocie, cu un personal mai numeros.    

· Interdicţii temporare
           Necesitatea realizării în zonă a unor lucrari de utilitate publică, impune ca dezmembrările şi parcelarile să nu se facă fără rezervarea suprafeţelor de teren necesare.

· Utilizări interzise
           Este interzisă amplasarea unităţilor industriale.

2.Reguli de amplasare şi conformare a construcţiei
2.1. Orientarea faţă de punctele cardinale
Pentru locuinţele colective, se va evita amplasarea pe direcţia nord sud sau în caz 

contrar se vor prevedea apartamente cu dublă orientare.

           2.2. Amplasarea faţă de drumurile publice

Pentru zona studiată, este permisă autorizarea executării construcţiilor cu 

destinaţia stabilită, cu condiţia respectării zonelor de protecţie a drumurilor, delimitate conform profilului stradal transversal prezentat.


 2.3.Amplasarea faţă de aliniament 

            Aliniamentul este limita dintre domeniul public şi cel privat.
 Amplasarea construcţiei faţă de aliniament se va face:
La linia retragerii blocurilor din partea din dreapta parcelei 

 2.4. Amplasarea în interiorul parcelei şi în raport cu limitele dintre parcele

        Clădirile se vor amplasa la  10,00m faţă de limita posterioară a lotului.  Retragerile laterale vor fi la o distanţă mai mare sau cel puţin egală cu jumătatea înălţimii la cornişă .

            3.Reguli cu privire la asigurarea acceselor obligatorii
            3.1. Accese carosabile

 Autorizarea executării construcţiilor va fi permisă numai în cazul asigurării accesului 

la inelul de circulaţie interior propus.

3.2. Accese pietonale                                                                                                                      Autorizarea executării construcţiilor va fi permisă numai în cazul asigurării acceselor  pietonale potrivit destinatiei şi importanţei construcţiei. 

            4.Reguli cu privire la echiparea edilitară
            4.1.Racordarea la reţelele tehnico-edilitare existente                                        .                                                                

 Autorizarea executării construcţiilor va fi permisă numai în cazul existenţei posibilităţilor de racord la reţelele existente de apa, canalizare şi energie electrică sau în cazul:     
· realizări de soluţii de echipare în sistem individual 

· beneficiarul se obligă să racordeze construcţia la reţeaua publică, atunci cînd 

aceasta se va executa 

                4.2. Realizarea de reţelele tehnico-edilitare  Extinderile de reţele publice sau măririle de capacitate a reţelelor edilitare publice se realizează de către regiile publice abilitate sau primărie.

 Lucrările de racordare şi de branşare la reţelele edilitare publice se suportă în întregime de către beneficiar sau investitor. Reţelele stradale de alimentare cu apă, gaze, energie electrică şi telecomunicaţii se vor executa subteran.

            4.3.Proprietatea publică asupra reţelelor edilitare

            Reţelele de apă, canalizare, gaze, energie electrică, telecomunicaţii, drumuri publice sunt proprietatea publică a oraşului.

 5.Reguli cu privire la forma şi dimensiunile terenului şi construcţiilor
  5.1.Înălţimea construcţiei
· Regimul de înălţime general impus construcţiilor este de S+P+4E+Eretras
  5.2.Aspectul exterior al clădirii
· Sunt interzise construcţiile ce reprezintă pastişe ale unor tipuri  de arhitectură 

nespecifice

· Culorile dominante pentru faţadele construcţiilor vor fi deschise, pastel, armonizate

5.4.Procentul de ocupare şi coeficientul de utilizare al terenului

           Procentul maxim de ocupare a terenului se stabileşte în funcţie de destinaţia construcţiei care urmează sa fie amplasată şi de condiţiile de amplasare pe teren.

                Astfel pentru : - zonă locuinţe colective şi        : POT = 40% ; CUT = 3.00
                 funcţiuni complementare

          6.Reguli cu privire la amplasarea de parcaje, spaţii verzi şi împrejmuiri
          6.1.Parcaje, garaje
· Pentru garajele subterane, panta de acces va începe după limita proprietăţii
· Construcţia de locuinţe colective va asigura în interiorul parcelei minim cîte un loc 

de parcare pentru fiecare apartament în parte, iar la suma totală se adaugă 15%.
          6.2.Spaţii verzi
· Este obligatorie plantarea a cel puţin 3 arbori de talie înaltă şi 3 de talie medie în zona verde.

III.Zonificarea funcţională

CARACTERISTICI

Zona de locuinţe colective şi funcţiuni complementare studiată în prezentul P.U.Z. va cuprinde construcţia cu regim de înălţime S+P+4E+Eretras 
REGLEMENTĂRI
Pentru teritoriul P.U.Z. analizat - terenurile sunt supuse unui regim de interdicţie 

temporară de construire pînă la elaborarea documentaţiei P.U.Z. 

            Prezentul regulament de urbanism va constitui parte din tema de proiectare a 

obiectivelor propuse.
IV. Prevederi la nivelul unităţilor teritoriale de referinţă
Unităţile teritoriale de referinţă (U.T.R.) sunt delimitate de limite fizice existente: 

axul strazilor, limitele parcelelor.

Unităţilor teritoriale de referinţă li se aplică atît Prescripţiile prevăzute la cap. 1
,,Dispoziţii generale”, cît şi Prescripţiile prevăzute în ,,Regulamentul de urbanism la nivelul unităţilor teritoriale de referinţă”.

P.O.T.(procentul de ocupare al terenului) reprezintă raportul procentual dintre 

suprafaţa construită(Sc) şi suprafaţa terenului (St) pe care se amplaseaza construcţia supusă autorizării.



POT =Sc (mp) / St (mp) x 100

            C.U.T.(coeficientul de utilizare al terenului) reprezintă raportul dintre suprafaţa 

desfăşurată a tuturor cladirilor existente şi propuse pe un teren şi suprafaţa terenului



CUT = Sd (mp) / St (mp)

Regulament de urbanism la nivelul unităţilor teritoriale de referinţă
ZONĂ DE LOCUINŢE COLECTIVE şi FUNCŢIUNI COMPLEMENTARE

CARACTERISTICI

Grădini



           Zonă destinată locuirii

REGLEMENTĂRI
a. Funcţiuni permise:
· funcţiune dominantă : construcţie pentru locuinţe colective;

            b. Funcţiuni interzise:
            - construcţii pentru activităţi de productie  industrială sau agrozootehnică şi de depozitare care prin activităţile lor stînjenesc locuirea prin poluare olfactivă, zgomot, substanţe toxice, etc.

· parcarea autovehiculelor pe trotuare sau spaţii verzi.
Regim de înălţime
           Se vor autoriza construcţii cu o înălţime de S+P+4E+Eretras cu înalţimea maximă a cornişei cel mult egală cu retragerea faţă de limitele laterale înmulţită cu 2.
Regim de aliniere
           Construcţia de locuit se va amplasa la aliniamentul străzii la nivelul parterului.
Indicatori de utilizare a terenului

           POT = 40% ; CUT = 3,00

